kardosdrur/scandi-wiki huggingface dataset:
Marc Schneider

Marcus Blake "Marc" Schneider (født 28. april 1973 i Lubbock, Texas, USA) er en amerikansk tidligere roer.

Schneider vandt (sammen med Jeff Pfaendtner, David Collins og William Carlucci) bronze i letvægtsfirer ved OL 1996 i Atlanta. Der deltog i alt 18 lande i konkurrencen, hvor de øvrige medaljetagere var Danmark, der fik guld, samt Canada, der tog sølvmedaljerne. Han deltog også i disciplinen ved OL 2000 i Sydney, hvor amerikanerne sluttede på sjettepladsen.

OL-medaljer 
 1996:  Bronze i letvægtsfirer

Referencer

Eksterne henvisninger 

Roere fra USA
Personer fra Texas
Olympiske medaljevindere i roning
Olympiske bronzemedaljevindere fra USA
Medaljevindere ved sommer-OL 1996
Roere ved sommer-OL 1996
Roere ved sommer-OL 2000
Jeff Pfaendtner

Jeffrey A. "Jeff" Pfaendtner (født 28. februar 1967 i Detroit, Michigan, USA) er en amerikansk tidligere roer.

Pfaendtner vandt (sammen med Marc Schneider, David Collins og William Carlucci) bronze i letvægtsfirer ved OL 1996 i Atlanta. Der deltog i alt 18 lande i konkurrencen, hvor de øvrige medaljetagere var Danmark, der fik guld, samt Canada, der tog sølvmedaljerne. Det var det eneste OL han deltog i.

Pfaendtner vandt desuden en VM-sølvmedalje i letvægtsotter ved VM 1988 i Milano.

OL-medaljer 
 1996:  Bronze i letvægtsfirer

Referencer

Eksterne henvisninger 

Roere fra USA
Personer fra Detroit
Olympiske medaljevindere i roning
Olympiske bronzemedaljevindere fra USA
Medaljevindere ved sommer-OL 1996
David Collins

David Collins (født 12. oktober 1969 i Thousand Oaks, Californien, USA) er en amerikansk tidligere roer.

Collins vandt (sammen med Marc Schneider, Jeff Pfaendtner og William Carlucci) bronze i letvægtsfirer ved OL 1996 i Atlanta. Der deltog i alt 18 lande i konkurrencen, hvor de øvrige medaljetagere var Danmark, der fik guld, samt Canada, der tog sølvmedaljerne. Det var det eneste OL han deltog i.

Collins vandt desuden en VM-bronzemedalje i letvægtsotter ved VM 1991 i Wien.

OL-medaljer 
 1996:  Bronze i letvægtsfirer

Referencer

Eksterne henvisninger 

Roere fra USA
Personer fra Californien
Olympiske medaljevindere i roning
Olympiske bronzemedaljevindere fra USA
Medaljevindere ved sommer-OL 1996
William Carlucci

William H. "Bill" Carlucci (født 3. juni 1967 i Rye Brook, New York, USA) er en amerikansk tidligere roer.

Carlucci vandt (sammen med Marc Schneider, Jeff Pfaendtner og David Collins) bronze i letvægtsfirer ved OL 1996 i Atlanta. Der deltog i alt 18 lande i konkurrencen, hvor de øvrige medaljetagere var Danmark, der fik guld, samt Canada, der tog sølvmedaljerne. Det var det eneste OL han deltog i.

Carlucci vandt desuden en VM-sølvmedalje i letvægtsotter ved VM 1998 i Köln.

OL-medaljer 
 1996:  Bronze i letvægtsfirer

Referencer

Eksterne henvisninger 

Roere fra USA
Personer fra New York
WAT Atzgersdorf

WAT Atzgersdorf er en østrigsk håndboldklub bydelen Atzgersdorf i Wien, der pr. 2019 spiller i den bedste østrigsk række kaldet Women Handball Austria og ÖHB-Cup.

Klubben er, målt på antallet af aktive medlemmer, Østrigs største håndboldklub. Klubben råder over 240 håndboldspillere fordelt på 27 hold, hvoraf 170 er ungdomspillere mellem 5 til 18 år.

Klubbens kvindehold brudte i sæsonen 2018-19, den tidligere storklub Hypo Niederösterreich mangeårige mesterskabstime, med 42 mesterskaber vundet i træk.

Referencer

Eksterne henvisninger 
Klubbens hjemmeside 
Klubbens hjemmeside på Eurohandball.com  

Håndboldklubber fra Østrig
Women Handball Austria

Women Handball Austria er kvindernes toprække i håndbold i Østrig.

Vindere

Eksterne henvisninger 
 Austria Women's Division 1 - WHA : presentation and medal winners sur www.the-sports.org 

Håndbold i Østrig
Charlottenlund Skov

Charlottenlund Skov er en skov i Gentofte beliggende i tilknytning til Charlottenlund Slot. Skoven har et areal på 76 hektar. Skoven er en lystskov og tjener fortrinsvis rekreative formål.

Historie 

Navnet Charlottenlund går tilbage til 1733 og skyldes daværende prinsesse Charlotte Amalie, der fik slottet overdraget af sin broder, kong Christian VI. Hun boede på slottet til sin død i 1782. Tidligere havde skoven heddet Gyldenlund og Lille Dyrehave. For at bruge de veje, som gik gennem skoven, måtte vejfarende betale "bompenge" ved Bomhuset, og i området lå desuden et traktørsted "Over Stalden" omgivet af forlystelser som ved Dyrehavsbakken.

I skoven blev i årene 1883-1886 anlagt Charlottenlund Fort som led i et forsvarsanlæg for Storkøbenhavn.

Bevoksning 
Charlottenlund Skov har en karakteristisk bevoksning med mange store og gamle bøge og egetræer og en frodig underskov.

I den vestlige ende af skoven ligger "Forstbotanisk Have" med sjældne træer og buske.
Som en del af Naturpakken 2016 blev der i Charlottenlund Skov, i 2018 udpeget 61 hektar skov til ny anden biodiversitetsskov. Det meste af skoven er i forvejen udpeget som naturmæssigt særlig værdifuld skov (§ 25-skov). Skoven omkrandser den fredede Charlottenlund Slotshave

Litteratur 
 Knud Dahl: Fredede områder og statsskove. Øerne; Danmarks Naturfredningsforening, Skov- og Naturstyrelsen 1988;

Kilder og henvisninger 

Gentofte Kommunes geografi
Skov
Skove i Region Hovedstaden
Naturbeskyttelse i Danmark
Anton Rée

Anton Hartvig Rée var en dansk pianist og forfatter; født i Aarhus 5. oktober 1820; død i København 20. december 1886.

Han studerede i Hamborg under Jacques Smitt og Karl Krebs, i Wien under Halm og i Paris. I 1842 bosatte han sig i København, hvor han samlede et stort antal elever omkring sig og hvor hans overlegne teknik vandt ham en plads blandt de vigtigste pianister i dag. Hans mest berømte elev var August Winding.

I 1866, da Københavns Musikkonservatorium blev oprettet, blev han en af dets første lærere. Anton Ree komponerede nogle stykker til pianoforte og var forfatter til flere artikler i danske og tyske musikalske tidsskrifter. Han skrev også et værdifuldt værk på klaveret med titlen "Bidrag til Klaverspillets Teknik" (København, 1892) og et essay om den generelle musikhistorie med titlen "Musikhistoriske Momenter" (ib. 1893).

Kilder og henvisninger 

 <
 
 
 Værker og noder på imslp.org

Pianister fra Danmark
Komponister fra Danmark
Danskere i 1800-tallet
Personer fra Aarhus
Collaborome

En collaborome (dansk kollaborom?) er et symbiotisk sammenhold i en bakteriegruppe bestående af flere forskellige arter. Biofilm med tre og fire bakteriearter er blevet undersøgt. En af resultaterne var at bakteriernes collaborome-symbiose voksede 300% mere biofilm, end hvis bakterierne lavede biofilm hver for sig, med samme resurseadgang. Kollaboromerne kan være en måde at beskytte "sig selv" og "sine" med bakterierne i biofilmen.

Kilder og henvisninger 

 

Bakterier
Symbioser
Ringvejen (Regstrup)

Ringvejen  er en planlagt to sporet ringvej der skal gå øst om Regstrup.

Vejen skal være med til at lede trafikken øst om Regstrup og ud til Kalundborgmotorvejen primærrute 23, så byen ikke bliver belastet af så meget gennemkørende trafik.

Vejen vil forbinder Nørrerupvej i nord med Ringvej Syd i syd, og passerer Holløsevej og Gl. Skovvej og ender i Ringvej Syd der har forbindelse ud til Kalundborgmotorvejen.

Kilder 

Transport i Holbæk
Ringveje i Danmark
Bygninger, konstruktioner og anlæg i Holbæk Kommune
Ringvej Syd (Regstrup)

Ringvej Syd er en to sporet ringvej der går syd om Regstrup.

Vejen er med til at lede trafikken syd om Regstrup og ud til Kalundborgmotorvejen (primærrute 23), så byen ikke bliver belastet af så meget gennemkørende trafik.

Vejen forbinder Sdr. Jernløsevej i syd med Ebbehøj i vest, og passerer Kalundborgmotorvejen frakørsel 3 Jernløse hvorfra der er forbindelse til København og Kalundborg.

Kilder 

Transport i Holbæk
Ringveje i Danmark
Bygninger, konstruktioner og anlæg i Holbæk Kommune
Roskildemotorvejen

Roskildemotorvejen er en foreslået motorvej mellem Ringsted og Roskilde.
 
Motorvejen skal være et alternativt til en evt. kommende Motorring 5 der skal gå vest om København. Den skal være med til at aflaste hovedvejen primærrute 14 mellem Ringsted og Roskilde for tung trafik samt Køge Bugt Motorvejen.

Så der bliver mere plads på de eksisterende motorveje, som Køge Bugt Motorvejen, Holbækmotorvejen, Motorring 3, Frederikssundmotorvejen, Hillerødmotorvejen og Helsingørmotorvejen.

Den 12. april 2022 blev Vejdirektoratet færdig med en forundersøgelse af Ring 5 mellem Køge og Frederikssundsvej, i undersøgelsen indgår en motorvej mellem Ringsted og Roskilde. Undersøgelsen viste at en motorvej mellem Ringsted og Roskilde er samfundsmæssig repræsentabel.

Motorvejen starter ved Vestmotorvejen E20 og forsætter derefter vest forbi Kværkeby og Vigersted hvor der bliver etableret et tilslutningsanlæg. 
Den passerer derefter igennem Borup og Magle Skov og forsætter forbi Manderup og Osted hvor der etableres et tilslutningsanlæg. Derefter forsætter den forbi Assendløse og passerer vest om Gøderup. Motorvejen ender i Holbækmotorvejen (primærrute 21) ved Roskilde.

Kilder 

Motorveje i Danmark
Bygninger, konstruktioner og anlæg i Region Sjælland
Nederlands Handbal Verbond

Hollands håndboldforbund (, forkortet NHV) er det hollandske håndboldforbund. Forbundets hovedkvarter ligger i Oosterbeek, Renkum. Forbundet er medlem af det europæiske håndboldforbund, European Handball Federation (EHF) og det internationale håndboldforbund, International Handball Federation (IHF). Forbundet har ansvaret for herrelandsholdet og damelandsholdet.

Eksterne henvisninger 

 Forbundets hjemmside 
 Hollands håndboldforbund hos EHF 
 Hollands håndboldforbund hos IHF 

Håndboldforbund
Handbal Verbond
Highbury Stadium (Fleetwood)

Highbury Stadium er et fodbold stadion i Fleetwood, Lancashire, England med Wyre Borough Council som dens grundejer. Highbury Stadium er hjemmebane for Fleetwood Town og var også anvendte for hjemmekampe af Blackpool F.C. "reserves" indtil 2014.

Bl.a. lavede Jamie Vardy mål i Highbury Stadium.

 

Fodboldstadioner i England
Filippinerne ved sommer-OL 2020

Filippinerne deltager under Sommer-OL 2020 i Tokyo som bliver afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Det Russiske Kejserrige ved OL

Det Russiske Kejserrige der eksisterede fra 1721 til 1917 deltog ved de olympiske lege i 1900, 1908 og 1912.

Medaljeoversigt

Fotnote

Eksterne henvisninger 
 Ruslands OL-statistik  på Sports-reference.com

Det Russiske Kejserrige ved sommer-OL
OL
Christian Frederik Hansen (amtmand)

Christian Frederik Hansen (født 1737 i København, død 24. marts 1807 i Ringkøbing) var en dansk amtmand og etatsråd.

Han var fra 1764 justitsråd og virkede fra 14. januar 1773 som arkivar i Rentekammerets arkiv, men allerede den 22. februar samme år blev han udnævnt til amtmand over Lundenæs og Bøvling Amter. Efter en administrativ reform fortsatte han fra 1. maj 1794 som amtmand over Ringkøbing Amt og virkede i denne stilling til sin fratræden i 1805.

Han er især blevet kendt for at færdiggøre vejopmålingen i Vestjylland og få opsat milepæle langs landevejene. Ved sin tiltræden kunne han konstatere, at forholdene langt fra var tilfredsstillende, og fra begyndelsen var han fast besluttet på at rydde op i tidligere tiders slendrian, og en af de opgaver, han tog fat på, var færdiggørelsen af vejopmålingen, og i 1785 startede han med strækningen mellem Ringkøbing og Varde. I årene 1786-1790 fortsatte han med de øvrige landeveje, og på denne måde blev efterhånden opsat 217 milesten.

Noter

Litteratur 
 

Amtmænd
Pete Buttigieg

Peter Paul Montgomery Buttigieg (udtales ; født 19. januar 1982) er en amerikansk politiker og tidligere reserveofficer i US Navy. Han var fra 2012-2020 borgmester i byen South Bend, Indiana. Han er på nuværende tidspunkt transportminister i Joe Bidens regering, med ansvaret for den føderale infrastruktur. 

Han var kandidat til Demokraternes primærvalg i 2020 med henblik på at blive nomineret til Demokraternes kandidat til Præsidentvalget i USA 2020. Han vandt overraskende den første afstemning i Iowa, men efter skuffende resultater i South Carolina trak han den 1. marts 2020 sit kandaditur. 

Han er uddannet på Harvard University og har læst på Pembroke College ved Oxford University. Han har arbejdet som konsulent for McKinsey and Company. Fra 2009 til 2017 var han efterretningsofficer i United States Navy Reserve, hvor han opnåede rang af løjtnant og blev udstationeret i Afghanistan i 2014.

I 2015 oplyste Buttigieg, at han er homoseksuel. Han er den første erklærede homoseksuelle, der stiller op for Demokraterne til et amerikansk præsidentvalg, og den anden politiker fra et af de to store amerikanske partier efter republikaneren Fred Karger, der stillede op i 2012.

Efter Præsidentvalget, blev han af Joe Biden nomineret som USAs transportminister i den kommende Biden-regering. Han blev d. 02. februar 2021 godkendt af det amerikanske senat med 86 for og 13 imod. Buttigieg er dermed den første åbent homoseksuelle minister godkendt af senatet og er med sine 39 år den yngste minister i Bidens regering.

Referencer 

Borgmestre fra USA
Præsidentkandidater fra USA 2020
Politikere der er LGBT-personer
Yamaga City Overall Gymnasium

Yamaga City Overall Gymnasium er en indendørs multiarena i Yamaga, Japan, med plads til 2.100 tilskuere til håndboldkampe.

Arenaen bliver benyttet under VM i håndbold 2019 for kvinder, hvor gruppekampe skal spilles i.

Referencer

Eksterne henvisninger 
 Officiel hjemmeside 

Idrætsanlæg i Japan
Multiarenaer
Kumamoto
Prinds Christian Frederik (linjeskib)

Prinds Christian Frederik var et linjeskib i den dansk-norske marine. Skibet blev bygget af Frantz Hohlenberg på Orlogsværftet på Nyholm i København og blev søsat 6. oktober 1804. 

I 1806 og periodevis det efterfølgende år fungerede skibet som et skoleskib og foretog flere kadettogter i både Nordsøen og Østersøen. I andet halvår 1807 var det på sejlads og patrulje i dansk-norsk farvand sammen med linjeskibet Lovise Augusta. 18. september forsøgte Royal Navy at trænge ind i Østre Havn i Kristiansand for at bemægtige sig skibet, men blev slået tilbage af kanonild fra Christiansholm fæstning.

I begyndelsen af 1808 var Prinds Christian Frederik i Norge og leverede blandt andet forsyninger til Hæren der kæmpede mod svenske styrker. I marts samme år blev skibet beordret til at beskytte troppetransporterne mellem landsdelene over Storebælt mod britiske flådestyrker.

21. marts kom skibet i ildkamp med en britisk eskadre under slaget ved Sjællands Odde. Under kampen blev skibet hårdt beskadiget og kaptajn C.W. Jessen blev tvunget til at stryge orlogsflaget og overgive skibet til overmagten. Det lykkedes dog kaptajn Jessen at sætte skibet på grund inden overgivelsen. Det lykkedes ikke briterne at bringe skibet flot, de stak derfor skibet i brand den 23. marts og da ilden nåede skibets krudtdepot, sprang det i luften. 

Under slaget omkom 69 søfolk, herunder den 24-årige Peter Willemoes, og 132 andre blev såret.

Sømændene som omkom blev begravet i en fællesgrav ved Odden Kirke. Senere blev der rejst et mindesmærke over de faldne.

Andet 

Prinds Christian Frederik var opkaldt efter prins Christian Frederik, den senere kong Christian 8.

Skibet er ofte benyttet som model til kirkeskibe i Folkekirken.

Noter

Eksterne henvisninger 
 navalhistory.dk: Prinds Christian Frederik
 navalhistory.dk Slaget ved Sjællands Odde 
 «Prinds Christian Frederik» 

Linjeskibe fra Danmark
Englandskrigene
Anne-Marie Palm-Johansen

Anne-Marie Palm-Johansen (født 3. juni 1977 i København) er en dansk politiker som i 2017 blev valgt til regionsrådet i Region Syddanmark og til Nyborg byråd, begge dele for Dansk Folkeparti.

Referencer 

Regionsrådsmedlemmer fra Dansk Folkeparti
Kommunalbestyrelsesmedlemmer fra Dansk Folkeparti
Natura 2000-område nr. 141 Brobæk Mose og Gentofte Sø

Natura 2000-område nr. 141 Brobæk Mose og Gentofte Sø  er et Natura 2000-område der består af habitatområde H125 og har et areal på 46 hektar. Til trods for det begrænsede areal, består udpegningsgrundlaget af otte forskellige naturtyper og en art, nemlig sump-vindelsnegl. De udpegede naturtyper i området er af høj kvalitet og har stor værdi. Der ligger flere kildeområder i mosen, der på grund af det opstrømmende grundvand er isfrie om vinteren

Områdebeskrivelse 
Den nordlige del af Brobæk Mose har været fredet siden 1988 og er kommunalt ejet. Området er
gennemskåret af parkstier og er flittigt benyttet af Gentoftes beboere som rekreativt område.
Den nordlige og vestlige del af mosen er domineret af skov-naturtyper, mens den sydlige del er
mere lysåben. I mosen ligger helligkilden Vangede kilde.
Gentofte Sø har frem til 1959 været drikkevandsreservoir for Københavns Kommunalbestyrelse.
Søen ejes nu af Gentofte Kommune, som også står for vedligeholdelsen. Søen, der er på 26 hektar, er
forholdsvis lavvandet og én af de reneste i Danmark.

Natura 2000-området ligger i Gentofte Kommune i Vandområdedistrikt II Sjælland i vandplanopland 2.3 Øresund

Fredninger 
12,4 hektar i den nordlige del af Brobæk Mose har været fredet siden 1988. I den nordlige del af mosen løber Brobækken igennem, og selvom vandet ser okkerfarvet ud, er det meget rent. Den røde farve opstår, fordi naturlige okkerforbindelser i kildevandet bliver iltet, når det løber gennem bækken på vej ud i søen. Området skal bevares i sin nuværende tilstand som en naturskov og mose uden indgriben i udviklingen. Dog foregår der pleje, hvor tagrør høstes, og især ved rigkæret, der omgiver området “blomsterengen”, skal plejeindsatsen med fjernelse af tagrør intensiveres.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen 
 Basisanalysen 2016-21

Natura 2000-planer
EU-habitatområder i Danmark
Fredede arealer i Danmark
Gentofte Kommune
Aljoša Rezar

Aljoša Rezară (24. februar 1983 i Celje) er en slovensk håndboldspiller, som spiller for Bjerringbro-Silkeborg Håndbold og tidligere Sloveniens herrehåndboldlandshold.

Referencer

Eksterne henvisninger 

Håndboldspillere fra Slovenien
Bhutans flag

Bhutans flag er et af de nationale symboler for Bhutan. Flaget er baseret på traditionen for den tibetanske buddhismes Drukpa-afstamning og har Druk, bhutanesisk mytologis tordendrage. Flagets grundlæggende design af Mayum Choying Wangmo Dorji stammer fra 1947. En version blev vist i 1949 ved underskrivelsen af Indo-Bhutan-traktaten. En anden version blev introduceret i 1956 til besøg af Druk Gyalpo Jigme Dorji Wangchuk i det østlige Bhutan; det var baseret på fotos af sin forgænger fra 1949 og indeholdt et hvidt tryk i stedet for den grønne original.

Referencer 

Nationale flag
Bhutan
Lombardiet Rundt 2019

Lombardiet Rundt 2019 var den 113. udgave af cykelløbet Lombardiet Rundt. Det var det 37. arrangement på UCI's World Tour-kalender i 2019 og blev afholdt 12. oktober 2019. Løbet blev vundet af hollandske Bauke Mollema fra .

Hold og ryttere

Danske ryttere 
 Jakob Fuglsang kørte for 
 Michael Valgren kørte for 
 Jesper Hansen kørte for 
 Niklas Eg kørte for

Resultater

Eksterne henvisninger 
 
 

2019
UCI World Tour 2019
Brobæk Mose

Brobæk Mose er et moseområde vest og nordvest for Gentofte Sø i Gentofte Kommune, nord for København.
Et område på 12,4 hektar  i den  nordlige del af Brobæk Mose har været fredet siden 1988.  Brobæk Mose er sammen med Gentofte Sø udpeget som habitatområde, og udgør Natura 2000-område nr. 141 Brobæk Mose og Gentofte Sø.

Landskabet 

Gentofte Sø og Brobæk Mose er en del af en smeltevandsdal dannet ved afsmeltning efter den sidste istid for 11.000 år siden. Vandstandsændringer, tørvegravning og tilplantninger har givet mosen sit nuværende udseende med mosehuller i midten kratbevoksning omkring og løvskov i den nordlige ende.

I den nordlige del af mosen løber Brobækken igennem, og selvom vandet ser okkerfarvet ud, er det meget rent. Den røde farve opstår, fordi naturlige okkerforbindelser i kildevandet bliver iltet, når det løber gennem bækken på vej ud i søen. Området skal bevares i sin nuværende tilstand som en naturskov og mose uden indgriben i udviklingen. Dog foregår der pleje, hvor tagrør høstes, og især ved rigkæret, der omgiver området “blomsterengen”, skal plejeindsatsen med fjernelse af tagrør intensiveres. Tilgroning med træer, buske og høje urter er en stor trussel mod områdets forekomster af kildevæld og rigkær. Kildeområderne er tilgroet, så de fleste ligger i skov.

Andre trusler i mosen er invasive arter, som på sigt kan blive en alvorlig trussel mod en lang række naturtyper og arter. I Brobæk Mose er der bl.a. fundet kæmpe bjørneklo, japanpileurt og sildig gyldenris.

Kulturhistorie
Brobæk Mose har tidligere været en del af Gentofte Sø, men ligger nu som en tilgroningsmose, hvor den nordlige del er sprunget i naturskov. Udseendet i dag er et resultat af tidens vanstandsændringer, af tørvegravning og diverse tilplantninger, og at skoven i den nordlige ende har ligget urørt i 50 år.

Vandet i mosen og den nærliggende sø er så rent, at det har været brugt til drikkevand for København fra 1717 til 1959.

Mosen kom efter udskiftningen i 1776 ind under Brobæk Gård. Senere har den været ejet af  Nordisk Insulinlaboratorium, heraf det folkelige navn Insulinmosen. Nordisk Insulinlaboratorium brugte en del af mosen til rekreativt areal for sukkersygepatienter.

De solgte den i 1983, og mosen er i dag er den ejet af Gentofte Kommune.

Kilder og henvisninger

Rundt om Gentofte Sø og Brobæk Mose Gentofte kommunes webside, baseret på bogen "Rundt om Gentofte Sø", og angiver en afmærket rute med tilhørende beskrivelser
Kort over området på miljoegis.mim.dk
Fredede arealer i Danmark
Lokaliteter i Danmark
Gentofte Kommunes geografi
Ivar Lykke (politiker)

Ivar Lykke (9. januar 1872 – 4. december 1949) var en norsk konservativ politiker for Høyre, der var Norges statsminister og udenrigsminister fra 1926 til 1928. Han var leder af Høyre fra 1923 til 1926 og blev medlem af Stortinget i 1916. Han var præsident for Stortinget fra 1920 til 1921 og igen fra 1823 til 1926.

Norges statsministre
Udenrigsministre fra Norge
Stortingsrepræsentanter
Politikere fra Norge
Personer fra Trondheim
Danmark ved vinter-OL 1948

Danmark deltog ved Vinter-OL 1948 i St. Moritz Schweiz med to mandlig sportsudøver. Per Cock-Clausen konkurrerede i kunstskøjteløb, hvor han opnåede en placering som nummer 16 og Aage Justesen konkurrerede i hurtigløb på skøjter, hvor han opnåede en placering som nummer 29. Danmark opnåede således ingen medaljer. Det var første gang, Danmark deltog i et vinter-OL.

Kilder 
   Sports-reference.com; Denmark; 1948

Lande ved vinter-OL 1948
1948
Mathilde Schæfer

Mathilde Dahl Schæfer (født. 13. juli 1997) er en kvindelig dansk håndboldspiller, der spiller som venstre back for Nykøbing Falster Håndboldklub, siden 2019.

Hun har tidligere spillet i Gudme HK, Odense Håndbold og DHG Odense.

Referencer 

Håndboldspillere fra Odense Håndbold
Håndboldspillere fra Nykøbing Falster Håndboldklub
Håndboldspillere fra Danmark
Scott Durant

Scott David Durant (MBE) (født 12. februar 1988 i Los Angeles, Californien, USA) er en britisk roer og olympisk guldvinder.

Durant vandt guld for Storbritannien i otter ved OL 2016 i Rio de Janeiro. Udover Durant bestod bådens besætning af Tom Ransley, Andrew Triggs Hodge, Matt Gotrel, Pete Reed, Paul Bennett, Matt Langridge, Will Satch og styrmand Hill. Den britiske båd vandt guldmedaljen foran Tyskland og Holland, der tog sølv- og bronzemedaljerne. 

Durant vandt desuden en EM-guldmedalje i firer uden styrmand ved EM 2015 i Poznań, Polen, og har desuden vundet flere sølv- og bronzemedaljer ved både VM og EM.

OL-medaljer 
 2016:  Guld i otter

Referencer

Eksterne henvisninger 

Roere fra Storbritannien
Personer tildelt Order of the British Empire